laion/Wikipedia-Exotic huggingface dataset:
מרגים מווראי

מרגים מווראי (באלבנית: Mërgim Mavraj; נולד ב-9 ביוני 1986) הוא כדורגלן עבר אלבני ששיחק בעמדת המגן. מווראי התחיל את הקריירה שלו במחלוקות נוער מקומיות, ובשנת 2005 עבר לזו של דרמשטאט. ב-18 במרץ 2006 ערך את הופעת הבכורה שלו בקבוצה הבוגרת, בו הוא אף ספג את הכרטיס האדום הראשון שלו בקריירה לאחר שקיבל צהוב שני בדקה ה-51 של המשחק. ב-1 באוגוסט 2007 חתם בבוכום תמורת 350 אלף אירו והצטרף לקבוצת המילואים של המועדון ששיחקה אז בליגה החמישית. ב-10 במאי 2008 הוא ערך את הופעת הבכורה שלו בקבוצה הראשונה ניצחון 1-3 נגד קרלסרוהה. שבוע לאחר מכן, הספיק לרשום עוד הופעה אחת בה גם כבש את שער הבכורה שלו בקבוצה בהפסד 2-1 להנזה רוסטוק, כאשר בקבוצת המילואים הוא רשם 7 הופעות והבקיע שער אחד ועלה עם המועדון לליגה הרביעית בגרמניה. עונה לאחר מכן מעמדו בקבוצה הבוגרת השתפר והוא ערך 23 הופעות ועזר לקבוצתו להישאר בליגה הראשונה. ב-23 בינואר 2011 חתם בגרויטר פירט תמורת 200 אלף אירו. 6 ימים לאחר מכן הוא ערך את הופעת הבכורה שלו במועדון בתיקו 2-2 נגד אלמניה אאכן, כאשר הוא נכנס בדקה ה-90 של המשחק. ב-2 באוקטובר 2011 הוא הבקיע את שער הבכורה שלו במועדון בתיקו 2-2 נגד קרלסרוהה, בדקה ה-91 של המשחק. בסיום עונת 2011/2012 העפיל עם המועדון לבונדסליגה. ב-7 באוגוסט 2012 קיבל את סרט הקפטן של המועדון. בסיום עונת 2012/2013 שב עם המועדון לבונדסליגה השנייה. ב-30 ביוני 2014 סיים את חוזהו בגרויטר פירט ושב לבונדסליגה וחתם בפ.צ. קלן ל-3 שנים. בינואר 2017 חתם מווראי בהמבורג. ב-5 בספטמבר 2018 חתם באריס סלוניקי מליגת העל היוונית. ב-3 בינואר 2019 מווראי חתם באינגולשטאדט 04. ביולי 2019 לאחר חמש שנים חזר לגרויטר פירט. בקיץ 2021, מווראי חתם בטורקגוצו מינכן. מווראי נולד בגרמניה ומכיוון שהוריו נולדו באלבניה הוא היה זכאי לשחק בנבחרת אלבניה. בשנת 2006 הוא זומן לסגל נבחרת הנוער של אלבניה, אך הוא סירב בתקווה לקבל את הזימון לזו של גרמניה. בפברואר 2007 זומן לסגל הנבחרת הצעירה של גרמניה. ב-21 בפברואר 2007 הוא ערך את הופעת הבכורה שלו בנבחרת במשחק ידידות נגד איטליה. ב-3 במרץ 2010 זומן לסגל נבחרת אלבניה הפעם הוא ענה בחיוב לזימון, אך הוא לא הופיע לאימון הראשון של הנבחרת, וההתאחדות האלבנית החליטה לזרוק אותו מסגל הנבחרת ובנוסף הובהר לו שהוא לא יקבל זימון בעתיד לנבחרת. מצד הצוות המקצועי של נבחרת גרמניה הובהר לו שהוא צריך להוכיח את עצמו על מנת שיקבל את הזימון המיוחל, אך בעקבות הצלחתה של הנבחרת הגרמנית במונדיאל 2010 וירידה של בוכום לליגה השנייה חלום הנבחרת הגרמנית לא התגשם. בעקבות יכולת טובה שהציג בגרויטר פירט, זומן לסגל הנבחרת האלבנית בפעם השלישית, הפעם מווראי נענה בחיוב ואף התייצב לאימונים לקראת משחקי הידידות נגד קטאר ואיראן. ב-22 במאי 2014 הוא ערך את הופעת הבכורה שלו בנבחרת בניצחון 1-2 של הנבחרת נגד קטאר. ב-8 ביוני 2014 הוא הבקיע את שער הבכורה שלו בנבחרת בניצחון 0-3 נגד סן מרינו. ב-14 בנובמבר 2014 הוא הבקיע את שערו השני בנבחרת בתיקו 1-1 נגד צרפת. גרויטר פירט הבונדסליגה השנייה: 2011/2012 מדיה וקבצים בנושא מרגים מווראי בוויקישיתוף מרגים מווראי, ברשת החברתית אקס (טוויטר) מרגים מווראי, באתר Transfermarkt מרגים מווראי, באתר Fussballdaten.de (בגרמנית) מרגים מווראי, באתר Soccerway מרגים מווראי, באתר WorldFootball.net מרגים מווראי, באתר National Football Teams מרגים מווראי, באתר FootballDatabase.eu
GeForce 800M

סדרת מאיצי הגרפיקה GeForce 800M היא משפחת כרטיסים גרפיים שפותחה על ידי חברת Nvidia. כל הכרטיסים בסדרה מיועדים לשוק המחשבים הניידים בלבד, זאת לאחר ש-Nvidia החליטה לדלג על הסדרה למחשבים הנייחים לסדרה הבאה (GeForce 900). GeForce 700 GeForce 900 מדיה וקבצים בנושא GeForce 800M בוויקישיתוף
בחצר של פופיק

בחצר של פופיק הייתה תוכנית טלוויזיה ישראלית לילדים בגילאי הגן ששודרה בין השנים 2009–2018 בטלוויזיה החינוכית. כוכב התוכנית הוא הבובה "פופיק" שמופעלת על ידי אילן סביר, והתוכנית מתרחשת בחצר פלפלים. התוכנית החלה את דרכה כשידורי רצף בו פופיק אירח ילדים ודיבר איתם על מצבים שונים, בהמשך הוא ראיין מפורסמים כמו: מיכל דליות, אריק אלפר, אסף אשתר וכו'. בשנת 2011, הצטרפה אל פופיק, אחותו הקטנה ליבי והם דיברו יחד עם ילדים. החל משנת 2012 שידורי הרצף הופסקו והסדרה עברה לפרק של 15 דקות ואל פופיק וליבי הצטרפו חברים חדשים, מתושלח היצור הירוק והחכם, טישה סוסונת הים והקוסמת האנושית דיתה (יעל לבנטל), שירי הסדרה בוססו על שירים לועזים. בסוף 2013, דיתה הוחלפה בפנחס (פיני טבגר) והשירים הוחלפו בשירים ישראלים. בשנת 2015, נכנסה לסדרה הדמות לבנה (לבנה פינקלשטיין). את שיר הנושא של התוכנית מבצעת יסמין אבן. בשנים 2015 ו־2016 הייתה הסדרה מועמדת לפרס האקדמיה לטלוויזיה וקולנוע, וב־2017 זכתה בפרס. בשנת 2020 זכתה "החצר של פופיק" לפארודיה בתוכנית הסאטירה "ארץ נהדרת". פופיק (אילן סביר) – כוכב הסדרה, ילד סקרן ושובב שגר בחצר פלפלים. ליבי (איקי גלעד) – אחותו של פופיק, אוהבת לצחוק. מתושלח (ג'יל בן דוד) – יצור ירוק זקן וחכם, חבר של פופיק וליבי. טישה (אפרת גונן) – סוסת ים, אוהבת לשיר ולרקוד, חברה של פופיק וליבי. דיתה (יעל לבנטל) – קוסמת וממציאה המצאות, חברה אנושית של פופיק וליבי. פנחס (פיני טבגר) – אחיה של דיתה, החליף אותה בעונות האחרונות, כבאי במקצועו, חברם האנושי של פופיק וליבי. לבנה (לבנה פינקלשטיין)– אימם של דיתה ופנחס, ציירת במקצועה, חברה אנושית של פופיק וליבי. לילי – דחלילה שהופיעה בעונות הראשונות של התכנית. פופיק וליבי התייחסו אליה כאל דמות ממשית ושוחחו איתה. "בחצר של פופיק", במיזם "אישים" לתיעוד היצירה הישראלית "בחצר של פופיק" באתר כאן חינוכית
גליקשטיין

האם התכוונתם ל... חיים גליקשטיין – עיתונאי, מזכיר עיתון "דבר", מבקר תיאטרון ומתרגם ישראלי; אחיו של טוני קליף שלמה גליקשטיין (נולד ב-1958) – טניסאי עבר ישראלי, אלוף ישראל בטניס במשך תשע שנים רצופות (1985-1977) טוני קליף (יגאל גליקשטיין) – המנהיג-המייסד של מפלגת הפועלים הסוציאליסטית (SWP) הטרוצקיסטית הבריטית, הוגה ומחבר ספרים על הקומוניזם; אחיו של חיים גליקשטיין
נואבו לארדו

נואבו לארדו (בספרדית: Nuevo Laredo) היא עיר במדינת טמאוליפס במקסיקו. העיר נמצאת בצפון-מזרח מקסיקו, על הגדה הדרומית של נהר ריו גראנדה (שמשמש גם כגבול של מקסיקו עם ארצות הברית), מול העיר לארדו. מקורה של נואבו לארדו הוא בעיר לארדו השכנה מצפון. לארדו נוסדה ב-1755 על ידי תומאס סאנצ'ס תחת השם וייה דה סן אגוסטין דה לארדו, כשהאזור היה חלק ממלכות המשנה של ספרד החדשה. לאחר מלחמת העצמאות של מקסיקו האזור עבר לשליטת המדינה החדשה. בהמשך לארדו הייתה גם בירתה של רפובליקת ריו גראנדה קצרת הימים. ב-1846, במהלך מלחמת ארצות הברית–מקסיקו, ארצות הברית כבשה את האזור. לאחר המלחמה נחתם הסכם גואדלופה אידלגו אשר במסגרתו סופחה הגדה הצפונית של נהר ריו גראנדה, עליה שוכנת לארדו, לארצות הברית. מספר משפחות בעיר רצו להישאר תחת השלטון המקסיקני, לכן הן עברו לגדה הדרומית של הנהר והקימו ב-1848 את נואבו לארדו (מילולית: "לארדו החדשה"). מעבר הגבול בלארדו הוא אחד החשובים ביותר מבחינה כלכלית במקסיקו והוא הנתיב המרכזי למסחר עם ארצות הברית וקנדה. בנוסף לסחר הבינלאומי הכלכלה מסתמכת על חקלאות ותעשייה. ארצות הברית מקיימת קונסוליה כללית בעיר, בנוסף לשגרירות ארצות הברית במקסיקו סיטי נואבו לארדו נמצאת באזור בו שורר אקלים סמי-ארידי. בקיץ הטמפרטורות מגיעות לממוצע של 37 מעלות צלזיוס ובחורף ל-19 מעלות צלזיוס. בעיר פועלות מספר אוניברסיטאות, בהן האוניברסיטה האוטונומית של טמאוליפס בנואבו לארדו, האוניברסיטה הטכנולוגית של נואבו לארדו והאוניברסיטה הפאן-אמריקנית. את העיר משרת נמל התעופה הבינלאומי קצלקואטל, הנמצא במרחק של 7 קילומטרים מנואבו לארדו. תושבי העיר גם משתמשים בנמל התעופה הבינלאומי לארדו הנמצא בצידו השני של הגבול. ארבעה גשרים מקשרים בין נואבו לארדו ולארדו: הגשר הבינלאומי שער לאמריקות, הגשר הבינלאומי חוארס-לינקולן, הגשר הבינלאומי סחר עולמי, המשמש למטרות מסחר בלבד, והגשר הבינלאומי טקסס מקסיקן ריילוויי, המשמש רכבות. מדיה וקבצים בנושא נואבו לארדו בוויקישיתוף אתר האינטרנט הרשמי של נואבו לארדו נואבו לארדו, באתר אנציקלופדיה בריטניקה (באנגלית) קונסוליות ארצות הברית במקסיקו Locations". U.S. Department of State, United States Diplomatic Mission to Italy. Archived from the original on 18 June 2015. Retrieved 20 June 2015. האקלים בין 1951 ו-2010
דני (פירושונים)

האם התכוונתם ל... שם חיבה לשמות הפרטיים דן ודניאל דנים – עם סקנדינבי הדובר דנית דנים (שבט גרמאני) – שבט גרמאני צפוני שישב בשטחי דרום סקנדינביה. במהלך המאה ה-10 ייסדו אנשיו את ממלכת דנמרק דני ענק – גזע של כלב הבית מבצע דני – מבצע צבאי שנערך בתום ההפוגה הראשונה במלחמת העצמאות דני ספרים – הוצאת ספרים ישראלית "דני גיבור" – שיר ילדים עברי מאת מרים ילן-שטקליס, שהולחן על ידי מקס למפל "דני אלוף העולם" – ספר ילדים מאת הסופר הבריטי רואלד דאל בית דני – מרכז קהילתי הפועל בשכונת התקווה שבדרום תל אביב אישים: ל' דני – שם עט של יצחק אורן סנדי דני – זמרת, מלחינה וכותבת שירים, ממייסדי זרם הפולק-רוק הבריטי סן-דני עבר הדני (פירושונים) "דני שובבני" אישים ששמם הפרטי הוא דני
XXY (סרט)

XXY הוא סרט קולנוע ארגנטינאי-צרפתי-ספרדי מסוג דרמה שנכתב ובוים על ידי הבמאית הארגנטינאית לוסיה פואנזו. הסרט עוסק בנערה מתבגרת אינטרסקסואלית המגבשת את זהותה המגדרית. אלכס קרקאן היא נערה אינטרסקסואלית בת 15, בעלת איברי מין זכריים ונקביים, שחיה את חייה כילדה ונטלה תרופות שדיכאו התפתחות סממני מין משניים זכריים, כמו צמיחת זקן, אך לאחרונה אלכס הפסיקה ליטול את התרופות. משפחתה של אלכס עברה מארגנטינה לכפר ליד חוף הים באורוגוואי, כדי להימנע מהסטיגמה החברתית. אביה, נסטור קראקן, הוא ביולוג ימי המתפרנס מטיפול בחיות שנמצאו על ידי דייגים. אמה, סולי, מזמינה חברים מארגנטינה: מנתח, אשתו ובנם המתבגר אלברו במטרה לבדוק את האפשרות לנתח את אלכס בניתוח לשינוי מין, זאת ללא ידיעתם של אלכס ואביה. אלכס אומרת לאלברו שהיא מעוניינת לקיים איתו יחסי מין. הם מקיימים יחסי מין במהלכם היא חודרת אליו חדירה אנאלית, אלבארו מופתע, אך לא עוצר את אלכס, אך הם עוצרים כשנסטור מגיע למקום ורואה אותם דרך הדלת הפתוחה. בהמשך אלכס מתנצלת בפני אלבארו, אך הוא משיב כי נהנה. כשאלכס מטיילת לחוף הים שלושה נערים מהכפר תוקפים אותה מינית ומנסים לאנוס אותה לאחר שהם מורידים את מכנסיה כדי לראות את איברי המין שלה. נסטור מבין שדיווח המקרה למשטרה יוביל לגילוי היותה של אלכס אינטרסקסואלית, אך אלכס מחליטה שזה לא משנה שיגלו, ושהיא לא מעוניינת לעבור ניתוח לשינוי מין, אלא לחיות כאינטרסקסואלית. בשנת 2007 זכה הסרט בפרס שבוע המבקרים בפסטיבל קאן. אינס אפרון - אלכס קראקן. ריקרדו דרין - נסטור קראקן. ולריה ברטוצ'לי - סולי קראקן. מרטין פירוינסקי - אלברו. קרולינה פלריטי - אריקה. "XXY", במסד הנתונים הקולנועיים IMDb (באנגלית) "XXY", באתר נטפליקס "XXY", באתר AllMovie (באנגלית) "XXY", באתר Rotten Tomatoes (באנגלית) "XXY", באתר Box Office Mojo (באנגלית) "XXY", באתר Metacritic (באנגלית) "XXY", באתר אידיבי "XXY", במסד הנתונים הקולנועיים KinoPoisk (ברוסית) דני זאק, ‏"נולדתי גם גבר וגם אישה", באתר ‏מאקו‏, 18 בנובמבר 2011 Critics Week grand prize to 'XXY'.
הפיורד (סיני)

המונח "הפיורד" מפנה לכאן. לערך העוסק בתצורת נוף, ראו פיורד. מרסא אל-מראח' (בערבית: مرسى المراخ, בתרגום חופשי לעברית: "מרינת אל-מראח'") הוא מפרצון בצפון מפרץ אילת המכונה על ידי התיירים "הפיורד". המפרצון נמצא בחוף המערבי של מפרץ אילת כ-15 קילומטרים דרומית-מערבית לטאבה וכ-6 קילומטרים דרומית מערבית לג'זירת פרעון. הוא נמצא במחוז דרום סיני שבמצרים וזכה לשמו בשל ההרים המקיפים את לשון הים - בדומה לפיורדים בנורווגיה. בשנים בהן שלטה ישראל באזור (1982-1967) היה הפיורד אתר עצירה פופולרי לתיירים הישראלים בדרכם מאילת לכיוון נואיבה, דהב ושארם א-שייח'. בדומה לאתרים אחרים לאורך חוף סיני המזרחי, גם ליד הפיורד מצויה שונית אלמוגים. בין היתר, מצוי בה "חור" (בדומה ל"חור הכחול" בדהב) המהווה אתר צלילה לנופש. כחצי קילומטר מדרום למפרץ, מעבר להר הבולט אל תוך הים, נמצאת סמוך לחוף בריכת שמש טבעית. שכבות המים בבריכה אינן מתערבבות בגלל ריכוז המלחים הגבוה שבשכבה התחתונה והבדלי הצפיפות שבין שכבות המים. תופעה זו גורמת לכך שהשכבה העליונה של המים היא קרירה בעוד שהשכבה התחתונה חמה מאוד ומסוכנת לרחצה. מדיה וקבצים בנושא הפיורד בוויקישיתוף The Fjord Temptations, באתר משרד התיירות של מצרים (באנגלית) צילומים של "הפיורד" ושל ג'זירת פרעון The Fjord Temptations חיים ברק, כיצד ניתן להפיק אנרגיה סולארית מבריכת שמש?, באתר מכון דוידסון לחינוך מדעי, 7 באוגוסט 2010
הר ת'ור (נונאווט)

הר ת'ור, (באנגלית: Mount Thor) מכונה גם "פסגת ת'ור", הוא הר המתנשא לגובה של 1,675 מטרים וממוקם באי באפין, נונאווט, קנדה. ההר מרוחק 46 קילומטרים צפונית-מזרחית לכפר פנגנירטונג, ומהווה את הנקודה הגבוהה ביותר על כדור הארץ ממנה ניתן ליפול נפילה אנכית כמעט, שכן צוק ההר נטוי בזווית של 15 מעלות לעומת קו אנכי מושלם. בזכות מאפיין זה ההר הוא יעד פופולרי עבור מטפסי הרים, על אף מיקומו המרוחק. הר ת'ור הוא חלק מהרי האי באפין, המרכיבים יחד את הרכס הארקטי, והוא מורכב ברובו מגרניט. ליימן שפיצר ודונלד מורטון היו הראשונים שהעפילו לפסגת הר ת'ור בשנת 1965 בעת שהיו חלק ממשלחת מחקר. העומד בראש משלחת זו, פט ביירד, היה חלק ממשלחת מחקר שעברה באזור בשנת 1953 והעפילה לפסגת הר אסגרד. הסנפלינג הארוך ביותר בעולם נקבע על פסגת הר ת'ור ב-23 ביולי 2006. את השיא קבעו האמריקאים צ'אק קונסטבל, דירק סירון, בן הוליי, קנת' וויט, גורדון רוסר, דוני אופרמן, דלדון ברפוס וטים הדסון. שומר יערות קנדי בן 26, פיליפ רובינסון, העפיל אף הוא לפסגת ההר, אך הייתה לו בעיה עם ציוד הטיפוס שלו והוא נהרג בנפילה ממנו. היה ניסיון נוסף להגיע לפסגה בשנת 2004, אך קבוצת המטפסים שהגיעו לאתר התחרטו ולא טיפסו עקב תנאי מזג אוויר מסוכנים. הטיפוס הראשון לפסגת ההר מצידו המערבי הושג על ידי ארל רדפרן, ג'ון בגליי, אריק ברנד וטום בפלר בשנת 1985. הטיפוס החופשי הראשון מצדו הדרומי-מערבי של ההר בוצע בשנת 2012 על ידי ביל בורגר וג'ון פורניואוקס. מדיה וקבצים בנושא הר ת'ור בוויקישיתוף "Mount Thor -The Greatest Vertical Drop on Earth!". The Daily Galaxy. 9 במרץ 2010. נבדק ב-2014-08-21. {{cite web}}: (עזרה)
מרדכי יעקב ברייש

הרב מרדכי יעקב ברייש (תרנ"ו, 1896 – י"ד בכסלו תשל"ז, 6 בדצמבר 1976) היה רב ואב"ד הקהילה החרדית "אגודת אחים" בציריך, שבשווייץ למעלה מארבעים שנה, פוסק הלכה נודע, מחבר סדרת הספרים שו"ת חלקת יעקב (3 חלקים). נולד בסקוהל שבגליציה (כיום אוקראינה), בן הרב חיים ברייש, מחסידי בעלז. למד אצל הרב שבתי הרציג שכיהן כראש הדיינים בסקוהל, ואף הוסמך אצלו לרבנות. כמו כן הוסמך על ידי הרב אברהם יעקב הלוי הורוויץ מפרובוזנה, מחבר שו"ת צור יעקב ועל ידי הרב מאיר אריק מקרקוב. נישא לפעשא בת ר' שאול ציגמן מלבוב. בשנת תרפ"ח מונה לרב העיר אלעסק, בה כיהן חדשים ספורים, לאחר מכן מונה לרבנות הקהילה הפולנית שבדיסבורג שבגרמניה. בכ"ג אדר תרצ"ג (1933) עבר טקס השפלה ברחוב העיר על ידי הנאצים, ולכן עזב את גרמניה לאנטוורפן שבבלגיה. במשך כמה חודשים כיהן כרב בלנס הסמוכה לפריז עד שנאלץ לעזוב את צרפת היות שהשלטונות לא הסכימו להנפיק לו אשרות שהייה. בשנת תרצ"ה מונה לרב ואב"ד של הקהילה החרדית "אגודת אחים" בציריך, שאיגדה את כל בתי הכנסת החסידיים בעיר. ברבנות זו שימש במשך ארבעים ושתיים שנה. ביוזמתו הוקם בבני ברק כולל האברכים הנושא את שמו "חלקת יעקב" ("ברייש") על ידי בנו הרב שאול ברייש, המנוהל היום על ידי אחיו משה דן. הוריו ורבים מבני משפחתו נספו בשואה. היה בעל קשרי חיתון עם בני משפחת סולובייצ'יק וכן מחותן של הרב יצחק יעקב וייס. נפטר בשווייץ בי"ד בכסלו תשל"ז, 6 בדצמבר 1976, ונקבר בהר המנוחות בירושלים, סמוך לקבריהם של האדמו"ר מבעלז והרב מטשיבין. את מקומו ברבנות בציריך מילא בנו הרב שאול ברייש. שמעון – איש עסקים, התגורר בשווייץ נפטר בניסן התשפ"ב. בנו הרב חיים ברייש, מראשי "ישיבת מתיבתא" בלונדון, טבע למוות באנגליה בשנת 2012 ונקבר בהר המנוחות. שלושה מחתניו הם רבנים בולטים: הרב אברהם יהושע סולובייצ'יק, הרב חיים פיינשטיין והרב משה ברזובסקי. הרב שאול – מילא את מקומו בקהילה החרדית "אגודת אחים" בציריך, מחבר שו"ת שאילת שאול. גיסו של הרב מאיר סולובייצ'יק (שניהם חתנים של התעשיין החרדי יחיאל בנדיקט מבני ברק). נפטר ביום כ״ו תשרי ה׳תש״פ. משה דן – מתגורר בתל אביב, מנהל כולל האברכים "חלקת יעקב" בבני ברק, שהוקם על ידי אביו (בתו נשואה להרב אברהם דירנפלד חבר בד"ץ מחזיקי הדת ורב קהילות בעלז בבית שמש ובתל אביב). אלחנן צבי הערץ כיהן כראש הקהל בקהילת לוצרן שבשוויץ, ובערוב ימיו בירושלים (נפטר בחודש חשון תשע"ח, בתו נשואה לרב ישראל סולובייצ'יק, בן הרב משה סולובייצ'יק). שלמה זלמן שווייד, מניו יורק. נחמן רוזן, מניו יורק. דב בעריש ווייס (בן הרב יצחק יעקב וייס), משמש כראש הקהל של חסידי סאטמר במנצ'סטר. 'ר' מרדכי יעקב ב"ר חיים בריש', בתוך: מאיר וונדר, אנציקלופדיה לחכמי גליציה, כרך א, ירושלים תשל"ח, עמ' 581–584; שם, כרך ו, ירושלים תשס"ה, עמ' 268–269 ר' מרדכי יעקב ברייש, באתר 'זיכרון בספר: קורות הרבנים בשואה במבואות לספריהם', מבית מכללה ירושלים. מחיבוריו החזיון והתיקון – חלק א, וחלק ב (תיקון יעקב) החזיון והתיקון, בילגוריי, תרצ"ג, באתר היברובוקס חלקת יעקב – אורח חיים, הוצאה חדשה, תל אביב, תשנ"ב, באתר היברובוקס חלקת יעקב – יורה דעה, הוצאה חדשה, תל אביב, תשנ"ב, באתר היברובוקס חלקת יעקב – אבן העזר, חושן משפט ועניינים שונים, הוצאה חדשה, תל אביב, תשנ"ב, באתר היברובוקס משה ויסברג, בד"ה: השווער של גדולי ישראל הלך לעולמו, באתר בחדרי חרדים, 8 באפריל 2022
חיים מן

הרב חיים מן (ז' בתשרי תרכ"ח, אוקטובר 1867 – ד' בטבת תש"ה, 20 בדצמבר 1944) היה ראש המלמדים בתלמוד תורה עץ חיים בירושלים, מייסד ונשיא "ועד איחוד המלמדים" בעיר. נולד בעיר העתיקה בירושלים, בנו של הרב יעקב מן ואסתר חשא, בת יצחק חשין. התחנך אצל אביו, שלימד אותו בתלמוד תורה של ההונגרים. לאחר מכן היה תלמידו של הרב נפתלי הרץ הלוי. בשנת תרמ"ו (1886), בהיותו כבן שמונה עשרה, נישא לרחל, בתו הבכורה של משה ריבלין (נכדו של משה ריבלין ואחיו של יוסף ריבלין). כעבור שנה מונה למלמד בתלמוד תורה שבשכונת מזכרת משה. משם עבר לבית המוסר שבחצר שטרויס, ומשם לתלמוד תורה עץ חיים. שימש כמלמד בתלמוד תורה זה במשך למעלה מחמישים וחמש שנה, מתוכן כמה שנים כיהן כראש המלמדים. במשך שנות כהונתו בתלמוד תורה לימד אלפי תלמידים, מהם צמחו גדולי תורה ורבנים מפורסמים. היה ידוע בשנינותו. למשל, לעיתים היה אומר לתלמיד את המשפט: "אני יודע שאתה יודע שאני יודע שאתה לא יודע". היה ממייסדי "איחוד המלמדים", שאיחד את מלמדי כל בתי התלמוד תורה בירושלים, ועמד בראש האיחוד עד פטירתו. הארגון דאג לזכויותיהם הכלכליות ולתנאיהם החומריים של המלמדים. היה "ממונה" בכולל רייסין, ותקופה מסוימת ניהל את המוסד. כמו כן היה חבר ההנהלה וגבאי בחברה קדישא בירושלים. נפטר בשנת תש"ה, ונקבר בהר הזיתים. בשעת ההלוויה הוכרז על הקמת "קרן פרסים" על שמו לתלמידים מצטיינים של תלמוד תורה עץ חיים, והיא פעלה במשך שנים. בני המשפחה התלבטו מה לכתוב על מצבתו ופנו לראש ישיבת עץ חיים הרב איסר זלמן מלצר. הוא נטל עט ונייר וכתב עליו: "גדול מרביצי התורה בדורנו". היה אב לארבעה בנים ושש בנות. בנו, הרב יהודה לייב מן, היה מזכיר תלמוד התורה עץ חיים ואחד המלמדים בו. אחד מחתניו היה הרב ברוך אבא רקובסקי, שכיהן כרב השכונות אבן ישראל עזרת ישראל בירושלים (אביו של הרב יעקב מן רקובסקי, שהיה רב המרכזים הרפואיים הדסה בירושלים). אחיו היה יצחק דוד מן, הבעלים של חברת "מן-ברמן" ואביו של פרופסור קלמן יעקב מן. גיסו היה נפתלי צבי פרוש-גליקמן (אף הוא חתנו של משה ריבלין). נכד נוסף היה משה יוסף מן ששימש במשך עשרות שנים כמנכ"ל בנק טפחות ולאחר מכן מנכ"ל בנק המזרחי. משה מן עסק שימש עשרות שנים בהתנדבות בתפקידי יו"ר ועד ההנהלה של בית החולים שערי צדק ושל בית החולים עזרת נשים, חבר הנהלת אוניברסיטת בר-אילן, וחבר הנהלת קרן לירושלים דוד תדהר (עורך), "חיים מן", באנציקלופדיה לחלוצי הישוב ובוניו, כרך יט (1971), עמ' 5653
ברנסון

האם התכוונתם ל... אלכס ברנסון – עיתונאי וסופר אמריקאי אנדרו ברנסון – כומר אמריקאי אוונגלי של כנסיית התחייה של איזמיר ברנרד ברנסון – אספן אמנות והיסטוריון אמריקאי ג'יילן ברנסון – כדורסלן אמריקאי מריסה ברנסון (אנ') – שחקנית ודוגמנית אמריקאית סנדה ברנסון אבוט - מייסדת וחלוצה בכדורסל נשים פרידה ברנסון – אתלטית יהודיה-פולנית רייזה ברנסון – אסטרונומית יהודיה צרפתייה ריצ'רד ברנסון – יזם ואיש עסקים בריטי ברונסון ברנזון
הגופיט

הגוּפּיט (תרגום מפיליפינית: "תקיפה", באנגלית: Typhoon Hagupit, בפיליפינים מכונה Typhoon Ruby) היה ציקלון טרופי גדול ממדים שהתפתח במערב האוקיינוס השקט ונע לכוון מזרח הפיליפינים. הגופיט הוא הגדול שבציקלוני 2014 מבחינת עוצמת רוח, עם נתונים שווים לקודמו, טייפון "ווֹנפונג" (אנ'). הוא הטייפון ה-11 שזכה לקבל שם ב-2014. הגופיט התפתח לסופה טרופית ב-1 בדצמבר 2014 ולטייפון ביום שלמחרת. ב-4 בדצמבר נרשמו רוחות במהירות של 285 קמ"ש, וכתוצאה מכך הוגדר כסופה ברמת העוצמה הגבוהה ביותר - "דרגה 5". הטייפון פגע צפונית לאזור שחווה הרס רב מטייפון האיאן שנה לפני כן, כולל מוות של מעל 6,000 אנשים והשארת כ-4 מיליון ללא קורת גג. בזכות התרעות מוקדמות, ברחו כמיליון אנשים מבתיהם למקלטים מוגנים או לאזורים מחוץ לטווח הסכנה, כאשר מעל 120,000 אנשי צבא וכוחות ביטחון סייעו במיגון והכנות לסערה הצפויה. בסופו של דבר נחלש הטייפון משמעותית בעת פגיעתו. הטייפון עלה על הקרקע ליד העיר לגזפי (אנ') שבדרום מזרח לוזון. לאחר מכן נחלש הטייפון לרמה של סופה טרופית ופנה מערבה לכוון מנילה. נזקי הטייפון כללו 19 הרוגים ולמעלה מ-900 פצועים. מדיה וקבצים בנושא הגופיט בוויקישיתוף Millions at Risk From Typhoon Hagupit in the Philippines, באתר WallStreetJournal, דצמבר 2014 (באנגלית) ערך זה הוא קצרמר בנושא אסונות ובנושא הפיליפינים. אתם מוזמנים לתרום לוויקיפדיה ולהרחיב אותו.
ברוך קונשטט

הרב ברוך קונשטט (כ"ה בכסלו תרמ"ה, דצמבר 1885 – ט"ו בשבט תשכ"ז, 26 בינואר 1967) היה ממייסדי ישיבת קול תורה בירושלים ומראשיה. נולד בפרשבורג שבסלובקיה לאברהם-אריה ופיירל קונשטט. נשלח ללמוד בישיבתו של הרב שמחה בונם סופר בעל השבט סופר, והיה מתלמידיו ומתלמידי בנו רבי עקיבא סופר. הוסמך על ידי בעל השבט סופר. בגיל 22, בהיותו עדיין תלמיד ישיבה, התמנה לרב ודיין בקהילת פולדה. בפולדה נשא את צפורה, בתו של אלחנן משה עמנואל. הקים בפולדא ישיבה, בין השאר בסיועו של הרב קלמן כהנא, ממנה השתלשלה לימים ישיבת קול תורה בראשותו בירושלים. בליל הבדולח נשרף בית הכנסת שבעירו. ספר תורה ששרד נשמר בביתו כל השנים. במלחמת העולם השנייה נשלח לבוכנוואלד, יחד עם בנו יונה. אשתו פעלה לשחרורו. אחיה, מרדכי עמנואל (אביו של יונה עמנואל), השיג מסמך מזויף שאיפשר את שחרורו. במחנה בוכנוואלד נדר שאם יצא חי, יעלה לארץ ישראל ויקים בה ישיבה. עלה עם משפחתו לארץ ישראל והתיישב בשכונת נחלת אחים. הוא נסע לחו"ל להעלות את אמו הישישה והיא נפטרה בירושלים ונקברה בשייח' באדר. בירושלים פגש את הרב יחיאל מיכל שלזינגר, והם חברו יחד והקימו את ישיבת קול תורה, עבור צעירים משארית הפליטה של יהדות גרמניה. ישיבה זו הייתה הראשונה בארץ שבה התנהלו לימודי הקודש בעברית מקרב הישיבות החרדיות אשכנזיות. נפטר בירושלים בט"ו בשבט תשכ"ז (26 בינואר 1967) בגיל 81 מלבד תפקידו בישיבה שימש גם כפוסק הלכה. נכדו, אברהם אריה, בנו של הרב אלחנן קונשטט, הוציא ספר שמקבץ שו"תים שעליהם ענה הרב ברוך. הספר נקרא "יענה ברוך". בנו, הרב אלחנן משה קונשטט, התמנה תחתיו. חתנו הוא הרב קלמן כהנא. ספרו שו"ת יענה ברוך באתר היברו בוקס אלחנן בלומנטל, בכל דרכיך דעהו, ירושלים תשנ"ה, עמ' 19 נפטר הגאון ר' ברוך קונשטט ראש ישיבת קול תורה, הצופה, 27 בינואר 1967
מאוסינרם

מאוסינרם הוא כפר במדינת מגהלאיה, הודו, במרחק 65 קילומטרים מהעיר שילונג. הכפר מתואר בתור האזור הגשום ביותר בכדור הארץ, עם כמות גשמים שנתית ממוצעת של 11,872 מילימטרים, אך בפועל בעיר יורו שבקולומביה הייתה כמות גשמים שנתית ממוצעת של 12,717 מילימטרים בין השנים 1952 ו-1989, ובלופס דל מיקאי, הנמצאת גם היא בקולומביה, כמות הגשמים השנתית הייתה 12,892 מילימטרים בין השנים 1960 ו-2012. לפי ספר השיאים של גינס, במאוסינרם ירדה כמות גשמים של 26,000 מילימטרים בשנת 1985. מאוסינרם נמצאת בגובה של 1,400 מטרים מעל פני הים, 16 קילומטרים מערבית לעיירה צ'רהפונג'י, באזור גבעות קהאסי שבמדינת מגהלאיה. שם הכפר מכיל את המילה "מאו" שפירושה בשפת קהאסי אבן, וככל הנראה מתקשרת לכך שמגליתים נמצאים באזור מסביבה. גבעות קהאסי עשירות במגליתים כאלה. לפי שיטת קפן, האקלים במאוסינרם הוא אקלים אוקיאני גשום במיוחד ובעל עונות מונסון ארוכות. לפי הנתונים שנאספו בעשרות השנים האחרונות, נראה שזהו האזור הגשום ביותר על פני כדור הארץ, או ליתר דיוק המקום בעל כמות הגשמים השנתית הגבוהה ביותר. מאוסינרם "סופגת" כמעט 12 מטרים של גשם בשנה ממוצעת, כאשר רוב הגשמים יורדים לארץ במהלך חודשי המונסון. הודות לגובהו הרם יחסית, הכפר כמעט ולא זוכה למזג אוויר חם. הטמפרטורות הממוצעות החודשיות נעות מ-10 מעלות צלזיוס בחודש ינואר לקצת יותר מ-20 מעלות בחודש אוגוסט. על אף ממוצע הגשם השנתי הגבוה, ישנים חודשים בהם כמות הגשמים היא נמוכה יחסית, אלו הם החודשים דצמבר עד פברואר, בהם כמות המשקעים הממוצעת לא עולה על 60 מילימטרים. כמות משקעים נמוכה דווקא בחודשי החורף, מאפיינת גם כפרים וערים אחרות באזור. ישנם שלושה גורמים עיקריים בזכותם כמות הגשמים במאוסינרם כה גבוהה: הרוחות החמות והלחות של האוויר הנע צפונה ממפרץ בנגל במהלך עונת המונסון, מכסות שטח נרחב אך הן נאצלות להידחס באזור הצר של גבעות קהאסי, וכך כל הלחות שבהן מתרכזת. מיקומן של גבעות קהאסי (ממזרח למערב) נמצא בכיוון זרימת האוויר ממפרץ בנגל וכתוצאה נוצר כוח עילוי על הרוחות (המוביל להתקררות, הידחסות נוספת וכתוצאה עוד גשמים). נוסף לאלו, כוח העילוי מעל גבעות קהאסי נמשך כמעט ללא הרף בעונת המונסון, מאחר שהאוויר המורם נמשך גם על ידי רוחות חזקות באטמוספירה העליונה, וכתוצאה הגשמים נמשכים כמעט ללא הפוגה. במאוסינרם נמצאת מערה הנקראת "מאוג'ימבוין", הידועה בשל הנטיפים שבה. בתוך המערה ישנם שני זקיפים שעוצבו על ידי הטבע בלבד והם דומים מאוד ללינגאם (סמל פולחן לאל שיווה). מדיה וקבצים בנושא מאוסינרם בוויקישיתוף ["Meghalaya: The Wettest Place on Earth". The Atlantic. 22 באוגוסט 2014. נבדק ב-2014-08-23. {{cite web}}: (עזרה) [1] [2]